Baybay Java

Ti Baybay Java () ket ti dakkel (320,000-km²) nga ababaw a bayaby idiay Samang Sunda a naporma idi ngimmato dagiti pantar ti baybay idi nagpatingga ti naudi a panawen ti yelo. Ti Baybay Java ket mabirukan iti pagbaetan dagiti isla ti Indonesia iti Borneo iti amianan, Java iti amianan, Sumatra iti laud, ken Sulawesi iti daya. Ti Lingsat Karimata iti amianan laudna ket mangisilpo iti daytoy iti Baybay Abagatan Tsina.

Ti baybay ket agrukod iti agarup a 1,500 km (900 milmilia) iti daya-laud babaen ti 420 km (260 milmilia) iti amianan-abagatan ken sakupenna ti dagup a kalawa ti rabaw iti 433,000 kuadrado km (167,000 kuadrado milmilia). Daytoy ket sakupena ti akin-abagatan a seksion ti 1,790,000-kuadrado-km (690,000-kuadrado-milia) iti Samang Sunda.

Daytoy ket ababaw a baybay ken ti natimbeng a kaadalemna ket 46 metmetro (151 kadkadapan).

Sakup 

Ipalawag ti Gunglo ti Internasional a Hidrograpiko (IHO) ti Baybay Java a kas maysa kadagiti danum ti Purpuro Daya nga India. Ipalawag ti IHO dagiti patingga ti Baybay Java a kas dagiti sumaganad:
Iti amianan. Babaen ti akin-abagatan a patingga ti Baybay Abagatan Tsina [Punto Lucipara () kalpasanna ket mapan idiay Tanjong Nanka, ti abagatan a laud a patingga ti Isla Banka, babaen ti daytoy nga isla aginggana iti Tanjong Berikat ti akindaya a punto (), mapan iti Tanjong Djemang () idiay Billiton, iti igid ti amianan nga aplaya ti isla aginggana iti Tanjong Boeroeng Mandi () ken kalpasanna ti linia a mapan iti Tanjong Sambar () ti abagatan a laud a patingga ti Borneo], ti abagatan nga aplaya ti Borneo ken ti akin-abagatan a patingga ti Lingsat Makassar [Babaen ti linia manipud iti akin-abagatan a laud a patingga ti Celebes (), babaen ti akin-abagatan a punto ti Tana Keke, aginggana iti akin-abagatan a patingga ti Laoet () kalpasanna, agpangato idiay laud nga aplaya ti isla ti Tanjong Kiwi ken kalpasanna agballasiw iti Tanjong Petang, Borneo () iti akin-abagatan a gibus ti Lingsat Laoet].

iti daya. Babaen ti akinlaud a patingga ti Baybay Flores [Ti linia manipud iti Tg Sarokaja () aginggana iti Isla Akinlaud a Paternoster () kalpasanna idiay amianan a daya ti Isla Postiljon () ken idiay laud a punto ti Luek Laikang, Celebes].

Iti abagatan. Babaen dagiti akin-amianan ken amianan a laud a patingga ti Baybay Bali [Ti linia manipud iti Isla Akinlaud a Paternoster aginggana iti daya a punto ti Sepandjang ken kalpasanna babaen ti daytoy nga isla iti laud a punto ti Luek Gedeh idiay abagatan nga aplaya ti Kangean (). Ti linia manipud iti laud a punto ti Luek Gedeh, Isla Kangean, aginggana iti Tg Sedano, ti amianan a daya a patingga ti Java ken agpababa iti daya nga aplaya aginggana iti Tg Bantenan, ti abagatan a daya a patingga ti isla], dagiti amianan ken laud nga aplaya ti Java aginggana iti Java Hoofd () ti akinlaud a puntona, ken kalpasanna ti linia a mapan iti Vlakke Hoek () ti akin-abagatan a punto ti Sumatra.

Iti laud. Ti daya nga aplaya ti Sumatra iti pagbaetan ti Vlakke Hoek ken Punto Lucipara ().

Dagiti nagibasaran

Adu pay a mabasbasa 
 Touwen, Jeroen (editor) (2001) Shipping and trade in the Java Sea region, 1870–1940 : a collection of statistics on the major Java Sea ports 
 (2008) "Java Sea a study on its economic impacts."

 
Dagiti baybay ti Indonesia
Dagiti pingir a baybay ti Taaw Pasipiko